《自和》
宋代·叶茵

壮士须张燕角弧，男儿须诵圣人书。
譬如田叟祈多稼，未有春时不荷锄。
分内功名从早晚，腹中学问怕空疏。
老夫犹记昌黎语，潢潦朝盈夕已除。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。